རྒྱལ་སྤྱིའི་ཆབ་སྲིད་ཉམས་ཞིབ་པ་ཚོས་ཨ་བྱང་གཉིས་ཀྱི་མགོ་འཁྲིད་ཐུག་འཕྲད་ཀྱིས་རྡུལ་ཕྲན་མཚོན་ཆ་རྩ་མེད་ཀྱི་གྲོས་ཆོད་ལ་མིང་རྟགས་བཀོད་ཡོད་ན་ཡང་།བྱང་ཀོ་རི་ཡའི་རྡུལ་ཕྲན་མཚོན་ཆ་རྩ་བ་ནས་མཚམས་འཇོག་བྱ་རྒྱུ་ཁག་པོ་ཡིན་པ་དང་།དེ་སྔོན་ཨ་བྱང་གཉིས་ཀྱི་བར་ལ་གྲོས་ཆོད་མང་པོ་བཞག་ཡོད་ན་ཡང་རྗེས་སུ་དེ་དག་ལག་ལེན་འཁེལ་དུས་ངེས་མེད་དུ་སོང་ཡོད་པ་རེད།ཐེངས་འདིར་ཕྱོགས་གཉིས་ཀྱི་མགོ་འཁྲིད་གཉིས་དངོས་སུ་ཐུག་འཕྲད་ཀྱིས་གྲོས་མོལ་བྱས་པར་བརྟེན།མང་པོ་ཞིག་གིས་སྔོན་དང་མ་འདྲ་བའི་རེ་བ་བརྒྱབས་ཡོད་ཀྱང་དེ་ལྟར་མངོན་འགྱུར་བྱུང་རྒྱུ་ལས་སླ་མོ་མེད་སྐོར་བརྗོད་འདུག